stanford-oval/wikipedia huggingface dataset:
Raiskaus
Raiskaukset eri maissa > Papua-Uusi-Guinea

Papua-Uudessa-Guineassa 60 % miehistä sanoo ottaneensa osaa joukkoraiskaukseen ja kaksi kolmesta naisesta päätyneensä miehensä pahoinpitelemäksi, jopa hyvinkin väkivaltaisesti.
Antropologi Don Kulick on tutkinut Gapunin kylää. Seksuaalinen väkivalta on perua aiemman uskonnon joukkoseksirituaaleista, lasten kasvatus on yhä väkivaltaista ja rikollisuus yleistä.
Aiheesta muualla

Wikimedia Commonsissa on kuvia tai muita tiedostoja aiheesta .
Aila Tiitinen: Raiskaus Lääkärikirja Duodecim
Riitta Ylikomi: Seksuaalinen väkivalta traumatisoi –mikä edistää toipumista? (pdf) seksuaalivakivalta.fi
Riitta Ylikomi, Raija-Leena Punamäki: Raiskaustrauma II: Raiskauksen uhrinpsyykkinen akuuttihoito ja hoitopolun rakentaminen (pdf, Suomen Lääkärilehti 9/2007) tukinainen.fi
Anna-Lisa Söderholm: Hoitotilanteen erityispiirteet, kun vammansyynä on lähisuhdeväkivalta (pdf, Suomen Lääkärilehti 35/2006) laakarilehti.fi
Henkilövahinkoasiain neuvottelukunnan suosituksia 2011 (Vuoden 2009 oikeuskäytännön mukaisesti, vahingonkorvauslain 5 luvun säännösten nojalla kivusta ja särystä sekä muusta tilapäisestä haitasta, pysyvästä haitasta sekä kärsimyksestä suoritettavien korvausten määriä, pdf-julkaisu)
Thorleif Haug

| Mitalit> Maa:   Norja.Miesten maastohiihto. Olympialaiset  | Mitalit> Maa:   Norja.Miesten maastohiihto. Olympialaiset  | Mitalit> Maa:   Norja.Miesten maastohiihto. Olympialaiset  | Maa:   Norja> Miesten maastohiihto. |
| --- | --- | --- | --- |
|  Kultaa | Chamonix 1924 | 18 km |  |
|  Kultaa | Chamonix 1924 | 50 km |  |
Miesten yhdistetty
|  Olympialaiset  |  Olympialaiset  |  Olympialaiset  |  |
|  Kultaa | Chamonix 1924 | yhdistetty |  |
| MM-kilpailut  | MM-kilpailut  | MM-kilpailut  |  |
|  Hopeaa | Lahti 1926 | yhdistetty |  |
Thorleif Haug (28. syyskuuta 1894 Lier – 12. joulukuuta 1934 Drammen) oli norjalainen urheilija, joka kilpaili hiihdossa, yhdistetyssä ja mäkihypyssä. Hänen urheilu-uransa parhaat hetket ajoittuivat 1920-luvulle.
Chamonix’n vuoden 1924 talviolympialaisissa Haug voitti 18 ja 50 kilometrin hiihdot sekä yhdistetyn kilpailun. Hänelle annettiin laskuvirheen seurauksena myös mäkihypyn pronssimitali, mutta virhe paljastui vasta vuonna 1974, 40 vuotta Haugin kuoleman jälkeen. Tuolloin mitali annettiin sen todelliselle voittajalle, amerikkalaiselle Anders Haugenille.
Hiihdon MM-kisoissa 1926 Lahdessa Haug saavutti hopeaa yhdistetyn kilpailussa.
Haug voitti Holmenkollenin kisoissa 50 kilometrin hiihdon peräti kuusi kertaa vuosina 1918–1921, 1923 ja 1924. Kisojen 18 kilometrin hiihdon hän voitti viidesti vuosina 1918–1921 sekä 1924. Hän voitti kisojen yhdistetyn kolmesti vuosina 1919–1921. Seuratasolla hän edusti drammenilaista Drafnia.
Seychellien kansalaisuus

Seychellien passi, jota maan kansalaiset saavat hakea
Seychellien kansalaisuus on laillinen suhde yksittäisen henkilön ja Seychellien tasavallan välillä. Maassa noudatetaan lähtökohtaisesti ius sanguinis -periaatetta.
Kansalaisuuden saaminen syntymällä

Kaikki sellaiset henkilöt, joiden vanhemmista vähintään yksi on Seychellien kansalainen lapsen syntyessä, ovat syntyperäisiä Seychellien kansalaisia.
Kansalaisuuden saaminen hakemuksella

Hakemuksen perusteella kansalaisuus voidaan myöntää sellaiselle henkilölle, joka täyttää seuraavat ehdot:
asunut maassa yhtäjaksoisesti vähintään 5 vuotta
on läpäissyt kielikokeen (vähintään 80 % vastauksista oikein) englanniksi, ranskaksi tai seychellinkreoliksi
ei ole tuomittu yli vuoden mittaiseen vankeusrangaistukseen rikoksesta, joka on rikos Seychelleillä
ei ole asumisaikanaan poistunut Seychelleiltä yli vuoden ajan (paitsi hallituksen ministerin luvalla)
Henkilöt, jotka ovat olleet naimisissa Seychellien kansalaisen kanssa vähintään 10 vuotta ja ovat solmineet avioliiton aikaisintaan 29. kesäkuuta 1976, saavat Seychellien kansalaisuuden.
Helpotetumpi hakuprosessi, eli kansalaisuuden saaminen rekisteröitymällä, on avoinna hakijoille, jotka täyttävät vähintään yhden seuraavista ehdoista:
hakija on tehnyt jonkun poikkeuksellisen teon kansakunnan hyväksi, jonka Seychellien presidentti on tunnustanut
hakija on poikkeuksellisen ansioitunut taiteen, urheilun, kaupan, opetuksen, lain, kaupan tai tieteen saralla
hakijalla on tutkinto, jonka avulla hän voi hyödyttää Seychellien valtiota
hakija on naimisissa seychelliläisen henkilön kanssa ja parilla on lapsia.
Kaksoiskansalaisuus

Seychellit salli kaksoiskansalaisuuden vuonna 1993 sillä ehdolla, että kaksoiskansalaiset ilmoittavat muut mahdolliset kansalaisuutensa Seychellien viranomaisille.
Per-Erik Hedlund

| Mitalit | Mitalit | Mitalit |  |
| --- | --- | --- | --- |
|  Per-Erik Hedlund |  Per-Erik Hedlund |  Per-Erik Hedlund |  |
Maa:   Ruotsi
Miesten hiihto
|  Olympialaiset  |  Olympialaiset  |  Olympialaiset  |  |
|  Kultaa | Sankt Moritz 1928 | 50 km |  |
| MM-kilpailut  | MM-kilpailut  | MM-kilpailut  |  |
|  Kultaa | Innsbruck 1933 | 4 × 10 km |  |
Per-Erik Hedlund (18. huhtikuuta 1897 – 12. helmikuuta 1975) oli ruotsalainen maastohiihdon olympiavoittaja.
Hedlund oli erityisesti pitkien hiihtomatkojen erikoismies. Hän voitti 1928 talviolympialaisissa Sveitsin Sankt Moritzissa 50 kilometrin hiihdon peräti 13 minuutin ja 27 sekunnin erolla toiseksi tulleeseen maanmieheensä Gustaf Jonssoniin, mikä on olympiahistorian ylivoimaisin hiihtovoitto vielä tänäkin päivänä. Hedlund hiihti ainoana ruotsalaisena valkoisessa asussa ja punaisessa päähineessä, ja Hedlundin voiton kunniaksi tästä tuli koko Ruotsin hiihtomaajoukkueen asu lähes 50 vuoden ajaksi. Tuona vuonna hänelle myönnettiin Svenska Dagbladetin kultamitali.
Hiihdon MM-kisoissa 1933 Itävallan Innsbruckissa Hedlund voitti kultaa Ruotsin viestijoukkueessa. Vaasahiihdon hän voitti kaksi kertaa: 1926 ja 1928 (tasapeli Sven Utterströmin kanssa).
Icon-luokka

Icon-luokka on Royal Caribbean Internationalin matkustaja-aluksen kokoluokka. Ensimmäiset kaksi luokan alusta tulevat olemaan Icon of the Seas ja M/S Star of the Seas, jotka valmistuvat vuosina 2023 ja 2025 Meyer Turku -yhtiön telakalla Turussa, Suomessa. Icon-luokka tulee olemaan maailman suurin risteilijäluokka. Icon-luokka tulee olemaan edeltäjäänsä Oasis-luokkaa noin 20 000 bruttotonnia suurempi.
Alukset

| Nimi | Tila | Käyttöönotto | Bruttotonnit | Kotisatama | Huomioita | Kuva |
| --- | --- | --- | --- | --- | --- | --- |
| Icon of the Seas | luovutettu | 27. tammikuuta 2024 | 250 800 | Nassau, Bahama | maailman suurin risteilyalus 2023– |  |
| Star of the Seas | rakenteilla | kesäkuu–elokuu 2025 | 250 800 | Nassau, Bahama |  |  |
| Joy of the Seas | suunniteltu | 2026 | 250 800 | Nassau, Bahama |  |  |
Gastroenterologia

Gastroenterologia on lääketieteen sisätautinen erikoisala, joka keskittyy vatsaelinsairauksien diagnostiikkaan ja konservatiiviseen hoitoon.
Alan erikoislääkäriä kutsutaan gastroenterologiksi. Gastroenterologialle läheistä kirurgista erikoisalaa kutsutaan gastrokirurgiaksi. Syitä, joiden vuoksi potilasta tutkitaan ja hoidetaan sairaalan gastroenterologian poliklinikalla tai osastolla, ovat maha-suolikanavan (ruokatorvi, mahalaukku, ohutsuoli, paksusuoli, peräsuoli ja anaalikanava), maksan, haiman, sappirakon ja sappiteiden oireet, toimintahäiriöt ja sairaudet.
Ongelmat > Oireet ja löydökset

Gastroenterologiassa tutkittaviin ja hoidettaviin oireisiin kuuluvat muun muassa seuraavat:
Ylävatsavaivat eli dyspepsiat
Toiminnallinen dyspepsia
Orgaaninen dyspepsia
Ärtyvän suolen oireyhtymä
Akuutti vatsa
Ei-sydänperäinen rintakipu
Närästys
Nielemisvaikeus
Pahoinvointi
Oksentelu
Turvotus
Ripuli
Ummetus
Ikterus (keltaisuus)
Ruuansulatuskanavan verenvuoto
Vatsaontelon ylipaineoireyhtymä
Ongelmat > Ruokatorven sairaudet

Ruokatorven liike- eli motiliteettihäiriöihin kuuluvat seuraavat tilat:
Akalasia
Krikofaryngeaalinen akalasia
Distaalinen ruokatorvispasmi
Hyperkontraktiili ruokatorvi (aiemmin pähkinänsärkijä-ruokatorvi)
Ruokatorven hypersensitiviteetti
Hypokontraktiili ruokatorvi
Ruokatorviröyhtäily
Aerofagia
Ruminaatio
Ruokatorven hyvänlaatuisiin kasvaimiin kuuluvat muun muassa seuraavat:
Ruokatorven leiomyooma
Ruokatorven lipooma
Ruokatorven fibrooma
Ruokatorven papillooma
Ruokatorven hemangiooma
Ruokatorven neurogeeniset kasvaimet
Ruokatorven kysta
Ruokatorven syöpiin kuuluvat muun muassa seuraavat:
Ruokatorven levyepiteelikarsinooma
Ruokatorven adenokarsinooma
Ruokatorven pienisoluinen syöpä
Ruokatorven sarkooma
Ruokatorven lymfooma
Ruokatorven melanooma
Muita ruokatorven sairauksia ovat muun muassa:
Refluksisairaus (GER, engl. gastroesophageal reflux)
Barrettin ruokatorvi
Eosinofiilinen esofagiitti
Ruokatorven divertikkelit: Zenkerin divertikkeli ja epifreeninen divertikkeli
Hiatushernia
Ruokatorven (spontaani) repeämä
Ruokatorven perforaatio (puhkeaminen)
Ongelmat > Mahalaukun sairaudet

Mahalaukun sairauksiin kuuluvat seuraavat tilat:
Akuutti gastriitti
Krooninen gastriitti
Atrofinen gastriitti
Peptinen ulkustauti
Mahalaukun polyyppi
Mahalaukun karsinooma
Mahalaukun endokriiniset kasvaimet
Mahalaukun MALT-lymfooma
Mahalaukun gastrointestinaalikanavan stroomatuumori (GIST)
Ongelmat > Ohutsuolen sairaudet

Ohutsuolen sairauksiin kuuluvat muun muassa:
Enterogeeniset kystat
Keliakia
Laktoosi-intoleranssi
Ileumin dysfunktio
Ohutsuolen bakteeriylikasvu -oireyhtymä
Ruoka-allergiat
Autoimmuunienteropatia
Eosinofiilinen gastroenteriitti
Ileiitti
Akuutti mesenteriaali-iskemia
Krooninen mesenteriaali-iskemia
Iskeeminen koliitti
Lyhytsuolioireyhtymä
Suolen vajaatoiminta
Ohutsuolessa havaitaan myös syöpätauteja, joihin kuuluvat muun muassa:
Ohutsuolen adenokarsinooma
Ohutsuolen neuroendokriiniset karsinoomat
Ohutsuolen lymfooma
Ohutsuolen sarkoomat
Ongelmat > Paksu- ja peräsuolen sairaudet

Paksusuolen sairauksiin kuuluvat muun muassa suolen seinämän pullistumia tekevä divertikkelitauti ja suolen tukkeumaan perustuvat sigmavolvulus ja paksusuolen pseudo-obstruktio.
Tulehduksellisiin paksusuolen sairauksiin kuuluvat muun muassa seuraavat:
Akuutti appendisiitti (akuutti umpilisäketulehdus)
Meckelin divertikuliitti
Tulehdukselliset suolistosairaudet (IBD, engl., inflammatory bowel disease )
Haavainen paksusuolitulehdus
Crohnin tauti
Mikroskooppinen koliitti
Sädehoitokoliitti
Diversiokoliitti
Paksu- ja peräsuolen kasvaimiin taas kuuluvat seuraavat tilat:
Polyypit
Adenoomat
Sahalaitapolyypit
Hamartoomat
Mesenkymaaliset tuumorit
Polypoositaudit
Paksusuolen syöpä
Umpilisäkkeen kasvaimet
Peräaukon syöpä
Ongelmat > Anaalikanavan sairaudet

Peräsuolen jälkeisen anaalikanavan sairauksiin kuuluvat muun muassa seuraavat tilat:
Peräpukamat
Anaalifissuura
Anaaliabsessi
Anaalifisteli
Rektovaginaalinen fisteli
Suppuratiivinen hidradeniitti
Peräaukon kutina
Peräaukon inkontinenssi
Peräsuolen tuppeuma
Peräsuolen prolapsi
Peräsuolen kipuoireyhtymä
Sinus pilonidalis
Ongelmat > Haiman sairaudet

Haiman sairauksiin kuuluvat esimerkiksi seuraavat tilat:
Akuutti haimatulehdus (akuutti pankreatiitti)
Krooninen haimatulehdus
Autoimmuunihaimatulehdus
Musinoottinen kystinen neoplasia (MCN)
Seroosi kystinen neoplasia (SCN)
Solidi pseudopapillaarinen neoplasia (SPN)
Haimasyöpä
Haiman ampullan karsinoomat
Haiman kystiset neoplasiat
Haiman neuroendokriiniset tuumorit
Ongelmat > Maksan sairaudet

Erityisesti alkoholi ja lääkkeet aiheuttavat maksavaurioita. Maksavaurioon perustuviin maksasairauksiin kuuluvat muun muassa seuraavat:
Rasvamaksa
Maksakirroosi
Alkoholimaksasairaus
Alkoholirasvamaksa
Alkoholimaksakirroosi
Lääkkeiden aiheuttamat maksavauriot: hepatiitti, kolestaattinen maksavaurio, fibroosi, kirroosi, granulooma, mikrovaskulaarinen steatoosi, kasvaimet, alkoholiin liittymätön rasvamaksatauti (NAFLD, NASH), fosfolipidoosi, verisuonimuutokset
Maksavaurio voi johtaa lopulta maksan vajaatoimintaan.
Hepatiitteihin eli maksatulehduksiin kuuluvat seuraavat tilat:
Alkoholihepatiitti
A-hepatiitti
B-hepatiitti
C-hepatiitti
Deltahepatiitti
E-hepatiitti
Autoimmuunihepatiitti
Näiden lisäksi havaitaan sappitukosten (kolestaasi) ja aineenvaihdunnallisten häiriöiden aiheuttamia sairauksia, joihin kuuluvat muun muassa:
Krooniset kolestaattiset maksasairaudet
Primaarinen biliaarinen kolangiitti (PBC)
Primaarinen sklerosoiva sappitietulehdus
Immunoglobuliini G4:ään liittyvä kolangiitti (IAC)
Maksan metaboliset sairaudet
Hemokromatoosi
Wilsonin tauti
Alfa1-antitrypsiinin puutos
Kasvaimet ja syöpätaudit ovat keskeisiä myös maksan sairauksissa. Näihin kuuluvat muun muassa seuraavat:
Maksakysta
Maksan hemangiooma
Maksan fokaalinen nodulaarinen hyperplasia
Maksasolusyöpä (HCC, engl. hepatocellular carcinoma)
Kolangiokarsinooma (CCA, engl. cholangiocarcinoma)
Maksametastaasit
Polykystinen maksasairaus
Maksassa havaitaan myös useita verisuoniperäisiä maksasairauksia. Näihin kuuluvat:
Maksalaskimotukos (Budd–Chiarin oireyhtymä)
Maksan mikrovaskulaariset sairaudet
Porttilaskimotromboosi
Maksan verisuonimalformaatiot
Hypokseeminen hepatiitti
Kongestiivinen hepatopatia
Hepatologiassa käsitellään myös muiden sairauksien aiheuttamia maksaongelmia ja maksasairauksien vaikutusta muiden sairauksien hoitoon, esimerkiksi maksasairauden vaikutusta kirurgisen hoidon valintaan.
Ongelmat > Sappirakon ja sappiteiden sairaudet

Sappirakon ja sappiteiden sairauksiin kuuluu seuraavat tilat:
Sappikivitauti
Oireeton sappikivitauti
Sappikivikoliikki
Krooninen kolekystiitti
Akuutti kolekystiitti
Akuutti sappiperitoniitti
Akuutti sappipankreatiitti
Mirizzin oireyhtymä
Bouvenet'n oireyhtymä (duodenumobstruktio)
Sappitietulehdus (kolangiitti)
Primaarinen sklerosoiva kolangiitti
Sappiteiden toimintahäiriöt (toiminnallinen sappivaiva)
Sappirakon kolesterolipolyyppi
Sappirakon tulehduksellinen polyyppi
Sappirakkosyöpä
Ongelmat > Lasten gastroenterologiset sairaudet

Vastasyntyneille ja lapsille tyypillisiin gastroenterologisiin sairauksiin kuuluvat muun muassa erilaiset epämuodostumat, joihin kuuluvat esimerkiksi seuraavat tilat:
Sappitieatresia
Ohutsuoliatresia
Paksusuolen atresiat
Anorektumin epämuodostumat
Ruokatorven epämuodostumat
Sappitiehypoplasia
Synnynnäinen lyhyt haima
Ruuansulatuskanavan duplikaatiot
Lapsilla havaitaan myös erilaisia ruunsulatuskanavan tukkeumaan perustuvia ja niitä aiheuttavia tiloja:
Suolen tuppeutuminen (invaginaatio)
Ohutsuolen malrotaatio
Ohutsuolen volvulus
Suolen kiinnikeokkluusio
Paksusuolen stenoosit
Dysganglionoosit
Hirschsprungin tauti
Näihin lasten gastroenterologisiin sairaustiloihin kuuluvat seuraavat:
Vastasyntyneen hyperbilirubinemia
Imeväisen kolestaasi
Sappiteiden idiopaattinen perforaatio
Synnynnäiset sappitiekystat
Synnynnäiset haimakystat
Ektooppinen haimakudos
Pancreas annulare
Nekrotisoiva enterokoliitti
Menetelmät > Tutkimukset

Gastroenterologisiin kliinisiin tutkimuksiin kuuluvat muun muassa:
McBurneyn pisteen provokaatiokoe
Défence
Irtipäästötesti
Psoaskoe
Hyppimiskoe
Yskäisykoe
Tuseeraus (TPR)
Proktoskopia
Nestesokkikoe
Endoskopiat ovat yksi gastroenterologian keskeisimmistä menetelmistä. Erilaisiin endoskopioihin kuuluvat seuraavat:
Rektoskopia
Sigmoidoskopia
Kolonoskopia
Gatroskopia
Duodenoskopia
Kapseliendoskopia
Endoskooppinen retrogradinen kolangiopankreatografia
Endoskooppinen papillektomia
Endoskooppinen manometria
Gastroenterologisissa ongelmissa käytetään kaikkia kuvausmodaliteetteja, kuten kaikukuvausta, tietokonekerroskuvausta ja magneettikuvausta, mutta erikoisalalle spesifisiin tutkimuksiin kuuluvat esimerkiksi:
Magneettikolangiografia
Perkutaaninen transhepaattinen kolangiografia (PTC)
Läpikulkuaikamääritys (ns. passage-tutkimus)
Defekografia
Magneettidefekografia
TT-kolografia
Kliinisten laboratorioalojen tutkimuksista gastroenterologiaan kuuluvat vahvasti esimerkiksi seuraavat:
Manometria
Ruokatorven pH-rekisteröinti
Lantionpohjan elektromyografia
Positroniemissiotomografia-tietokonetomografia (PET-TT)
Ulostetutkimukset: ulosteviljelyt, ulosteen kalprotektiini
Maksakokeet: ALAT, ASAT, AFOS, albumiini
Hepatiittivasta-aineet
Tulehduskokeet: leukosyytit, CRP, lasko
Gastroenterologisiin pisteytysjärjestelmiin kuuluvat esimerkiksi:
Adult Appendicitis Score
Alvarado Score
Haavaisen koliitin Mayo-score
Menetelmät > Hoidot

Gastroenterologiassa käytettäviin lääkkeisiin kuuluvat esimerkiksi:
Mahahappolääkkeet: protonipumpun estäjät (PPI, engl. proton pump inhibitors)
Mikrobilääkkeet: Helikobakteerin häätöhoito
Ummetuslääkkeet: kuitu, magnesiamaito, laktuloosi, polyetyleeniglykoli, bisakodyyli ja natriumpikosulfaatti
Anti-inflammatoriset lääkkeet: kortikosteroidit, sulfasalatsiini, atsatiopriini, metotreksaatti, siklosporiini, TNF-alfan salpaajat ja muut vasta-aineet
Gastrokirurgisiin menetelmiin kuuluvat muun muassa seuraavat toimenpiteet:
Laparoskooppinen appendisektomia
Suoliavanne (kolostomia)
Pankreatikoduodenektomia
Lihavuusleikkaus
Suolensiirto
Maksansiirto
HIPEK-hoito eli radikaalitavoitteinen kasvainmassan poisto ja solunsalpaajahuuhtelu
Prisma-keskus (Lohja)

| Prisma-keskus |
| --- | --- |
 Prisma-keskus linja-autoaseman puolelta kuvattuna.
Sijainti:  Laurinkatu 37-41, 08100 Lohja
Avattu:  11. lokakuuta 2007
Omistaja:  Suur-Seudun Osuuskauppa
Rakennuskustannukset:  32 000 000 euroa
Liikkeiden määrä:  12
Päävuokralaisia:  Prisma
Myymäläpinta-ala:  35 000 m²
Pysäköintipaikkoja:  600
Prisma-keskus on Lohjalla, Laurin- ja Kauppakadun välissä sijaitseva ostoskeskus. Se on saanut nimensä sen merkittävimmästä liikkeestä, Prismasta. Samassa rakennuksessa toimii myös Lohjan linja-autoasema.
Prisma-keskus avattiin 11. lokakuuta 2007. Hanketta suunniteltiin jopa 35 vuotta. Rakennuksen tieltä purettiin vuonna 1977 rakennettu linja-autoasema sekä pienempi liikerakennus. Se on poikkeava monesta Prisma-kaupasta, sillä se sijaitsee aivan kaupungin keskustassa eikä sen laitamilla. Liikkeiden lisäksi siinä on noin parikymmentä asuntoa. Pysäköintipaikat sijaitsevat liiketilojen yläpuolella kahdessa kerroksessa ja katolla.
Liikkeet

Ostoskeskuksen liikkeisiin lukeutuvat:
Länsi-Uusimaan toimitus
Ninki Sushi
Life
Prisma Parturi-kampaamo
Silmäasema
Elisa
Kahvila Kuulas
Hesburger
Lohjan 1. apteekki
Prisma
Terveystalo
Legaatti

| --- | --- |
Rooman valtakunta
  Osa historian artikkelisarjaa  Rooman valtakunnan hallinto
Ajanjaksot
Rooman kuningaskunta 753 eaa. – 510 eaa.  Rooman tasavalta 510 eaa. – 27 eaa.  Rooman keisarikunta 27 eaa. – 476 jaa.
 Länsi-Rooma 330–476:  Itä-Rooma 330–1453  Trebizond 1204–1461  Theodoro 1204–1475
Virkamiehet
Konsuli Preettori Prokonsuli Propreettori: Ediili Kvestori Tribuuni Kensori
Poikkeusvirat
Diktaattori Magister equitum Sotatribuuni-konsuli: Kuningas Triumviraatti Decemviri
Tribunicia potestas: 
Arvonimet
Keisari
Legaatti Dux Officium Prefekti Vicarius Vigintisexviri: Liktori Magister militum Imperaattori Princeps senatus Pontifex maximus Tetrarkki
Instituutiot ja lait
Rooman senaatti Cursus honorum Rooman kansankokoukset: Rooman laki Rooman kansalaisuus Imperium
Legaatti (latinaa, legatus; monikossa legati) oli antiikin Roomassa 1) lähettiläs, jonka Rooman senaatti lähetti tekemään valtiosopimuksia ja 2) tasavallan loppuaikoina provinssia hallitsevan virkamiehen lähin apulainen. Caesarista lähtien legaatti oli myös 100-luvun loppuun asti legioonankomentaja.
Legaatti toimi duxin alaisuudessa, mutta saattoi olla myös duxista riippumaton, mikäli oli saavuttanut Roomassa vähintään preettorin arvon. Legaatit valittiin senaattorisukujen joukosta, ja koska legaatin asema takasi onnistuneen sotaretken päätteeksi leijonanosan ryöstösaaliista voittoisan legioonan legaatille, legaatin toimi oli erittäin haluttu.
Pääasiallisia legaattivirkoja olivat legatus legionis ja legatus propraetor.
Legatus legionis komensi yhtä legioonaa ja oli entinen preettori.
Legatus propraetor oli entinen konsuli ja hänelle annettiin roomalainen provinssi, jossa hän toimi kuvernöörinä. Virka sisällytti preettorioikeudet, mikä joskus alisti useampia legioonia hänen käskyvaltaansa.
Legaatti palveli asemassaan yleensä kolmesta neljään vuotta – joskus enemmänkin. Yleensä legaatti oli legioonansa korkein komentaja, mutta useamman legioonan yhteisessä kampanjassa sotaretken komentaja, esimerkiksi toinen konsuleista tai kuvernööri, antoi sitovat käskyt legaateille.
Korvetti Cheonanin uppoaminen

Uppoamispaikka.
Korvetti Cheonanin uppoaminen (kor. 천안함) tapahtui 26. maaliskuuta 2010 Keltaisellamerellä. Korean tasavallan asevoimien laivaston 1 200 tonnia painavalla Pohang-luokan aluksella oli 104 henkeä, joista 58 pelastettiin.
Uppoamisen syyksi on esitetty erilaisia arvailuja, ja lehdistössä arveltiin esimerkiksi Pohjois-Korean torpedohyökkäystä, mutta maan aluksia ei ollut lähistöllä. Uppoamisen tapahduttua Etelä-Korean turvallisuudesta vastaavat viranomaiset kokoontuivat hätäistuntoon.
Myöhemmin Etelä-Korea ilmoitti, että uppoaminen saattoi aiheutua myös aluksen sisällä tapahtuneesta räjähdyksestä. Hallituksen tutkimusten mukaan Pohjois-Koreaa ei enää myöhemmin syytetty tapahtumasta. Seuraavalla viikolla Etelä-Korean puolustusministeri esitti arvion, että Korean sodan aikaisen miinan räjähtäminen olisi aiheuttanut aluksen uppoamisen. Toinen eteläkorealainen alus ampui varoituslaukauksen tunnistamatonta kohdetta kohti, minkä myöhemmin arveltiin olevan lintuparvi. Puolustusministeriön mukaan 58 henkeä 104:stä miehistön jäsenestä oli pelastettu. 15-20-metriseen veteen uponneen aluksen nostamisen arvioitiin kestävän 20 päivää. Lähes kuukausi tapahtumien jälkeen Etelä-Korean puolustusministeri kertoi mediassa torpedohyökkäyksen olevan kuitenkin yksi todennäköisimmistä syistä uppoamiselle. Sota-aluksen etuosa nostettiin merestä ja sotilaslähteiden mukaan aluksessa on jälkiä ulkoapäin tulleesta voimakkaasta iskusta.
Aluksen päällikkö Choi Won-il oli pelastuneiden joukossa. Eteläkorealaisen Yonhap-uutistoimiston mukaan päällikkö kertoi onnettomuudesta, että ".. kuului räjähdyksen ääni ja laiva kallistui oikealle. Menetimme voimalähteen ja tietoliikenneyhteydet. Olin hytissä jumissa viisi minuuttia, ennen kuin kollegani rikkoivat ikkunan ja pääsin ulos. Tuolloin aluksen perä oli jo hävinnyt". Pinnalla näky vielä pieni osa kumollaan olevasta rungosta. Räjähdyksen tapahduttua osa miehistöstä hyppäsi mereen. Kylmässä vedessä pysyy tuohon vuodenaikaan hengissä kaksi tuntia.
Aluksesta

Pohang-luokan korvetti Cheonan (PCC-772) laskettiin vesille tammikuussa 1989. Aluksen ensisijainen tehtävä oli rannikkopartiointi, erityisesti sukellusveneentorjunta. Aluksen pituus on 88 metriä ja syväys 2,9 metriä, huippunopeus on 32 solmua (59 km/h), matkanopeus 15 solmua (28 km/h). Aseistuksena on neljä AGM-84D Harpoon -meritorjuntaohjusta, kaksi 76 mm:n laivatykkiä, kaksi 40 mm:n ilmatorjuntakanuunaa ja kuusi Mark 46 -torpedoa.
Noin kello 21.30 paikallista aikaa (12.30 UTC) 26. maaliskuuta 2010 voimakas yksittäinen räjähdys tapahtui aluksen peräosassa katkaisten aluksen kahtia. Viidessä minuutissa aluksen perä joutui veden alle ja keulaosa kallistui 90 astetta oikealle. Kello 22.40 rannikkovartiosto pelasti 58 miehistön jäsentä kapteeni mukaan luettuna 104:stä miehistön jäsenestä. Alus upposi kello 27. maaliskuuta 2010 kello 01.00. Keula kellui noin 4 mailia kaakkoon räjähdyspaikasta ennen kuin se upposi kokonaan 27. maaliskuuta 2010 kello 22.30.